Armored Saint

ארמורד סיינט (Armored Saint) היא להקת הבי מטאל אמריקאית מלוס אנג'לס שבארצות הברית. להקת ארמורד סיינט נוסדה בשנת 1982 על ידי האחים פיל וגונזו סנדובל והגיטריסט דייוויד פריצ'רד, שלמדו כולם באותו בית ספר תיכון בפסדינה. הבאים שהצטרפו היו הסולן ג'ון בוש והבסיסט ג'ואי ורה - שלמדו אף הם באותו בית הספר. שם הלהקה נבחר לאחר שחמשת החברים צפו בסרט אקסקליבר תחת השפעת סמים בבית קולנוע, וגונזו הציע את השם "Armored Saint" - קדוש משוריין. הלהקה הקליטה דמו של חמישה שירים, שלושה מביניהם נכללו בהקלטה הראשונה שלה - המיני אלבום Armored Saint, שיצא בשנת 1983 דרך חברת התקליטים Metal Blade Records. שנה לאחר מכן עזבה הלהקה את Metal Blade וחתמה על חוזה עם חברה אחרת בשם Chrysalis. ארמורד סיינט הוציאה לאור את אלבום הבכורה שלה, March of the Saint, בשנת 1984, ושנה אחריו את האלבום Delirious Nomad, שאחריו עזב פיל את הלהקה. את האלבום השלישי, Raising Fear, הקליטו ארבעת החברים הנותרים. עקב חוסר שביעות רצון של חברי הלהקה מחברת Chrysalis שאיתה עבדו, הלהקה חזרה לפעול דרך Metal Blade בשנת 1988, והוציאה את אלבום ההופעה הראשון שלה, Saints Will Conquer, זמן קצר לאחר מכן. באותה השנה הגיטריסט ג'ף דאנקן הצטרף ללהקה כנגן גיטרה נוסף, והוא חבר בה עד היום. בזמן ההקלטות לאלבום הבא, פריצ'רד אובחן כחולה לוקמיה, ונכנע למחלה עוד לפני השלמת ההקלטות. לאחר הפסקה קצרה, הגיטריסט פיל סנדובל (אחד מהגיטריסטים המקוריים של ההרכב) חזר ללהקה כדי להחליף את פריצ'רד וההקלטות נמשכו. התוצר הסופי של ההקלטות, האלבום Symbol of Salvation, זכה להצלחה משמעותית. כמה חודשים לאחר מכן, הזמר ג'ון בוש קיבל הצעה לתפקיד הסולן בלהקת המטאל המצליחה אנתרקס. בוש הסכים לתפקיד וארמורד סיינט התפרקה רשמית. בשנת 1999 בוש החליט לנסות ולהקים מחדש את ארמורד סיינט. ההרכב כולו גויס מחדש ובשנת 2000 האלבום Revelation יצא לאור. זהו האלבום הראשון של הלהקה שמכיל שיר שמילותיו בספרדית - השיר "No Me Digas". שנה לאחר מכן הלהקה הוציאה אלבום אוסף חדש - "Nod to the Old School", אוסף של כמה שירים חדשים ומספר דמואים ופריטים נוספים. אחרי האלבום חזר בוש ללהקת אנתרקס וארמורד סיינט חזרה לאי פעילות. בשנת 2004 גם ג'ואי ורה הצטרף לאנתרקס - צירוף שאמור היה להיות קבוע, אך בתחילת 2005 סקוט איאן מאנתרקס הכריז שהלהקה חוזרת להרכבה הקלאסי, דבר שהטיל את המשך החברות של ורה ובוש בלהקה בספק. בוש הצהיר שמעורבותו באנתרקס הסתיימה ועזב את הלהקה, ובשנת 2008 ארמורד סיינט התאחדה רשמית והחלה לעבוד על אלבום חדש בשם "La Raza" שיצא במרץ 2010. מאז הקליטה הלהקה אלבום נוסף שנקרא "Win Hands Down", שעתיד לצאת לאור ב-2 ביוני 2015. (1983) Armored Saint - מיני אלבום (1984) March of the Saint (1985) Delirious Nomad (1987) Raising Fear (1988) Saints Will Conquer - אלבום הופעה (1991) Symbol of Salvation (2000) Revelation (2001) Nod to the Old School - אלבום אוסף (2010) La Raza (2015) Win Hands Down הרכב נוכחי ג'ון בוש - שירה פיל סנדובל - גיטרה ג'ף דאנקן - גיטרה ג'ואי ורה - גיטרה בס גונזו סנדובל - תופים חברים לשעבר דייוויד פריצ'רד - גיטרה (1982 - 1990) אנתרקס מדיה וקבצים בנושא Armored Saint בוויקישיתוף אתר האינטרנט הרשמי של Armored Saint Armored Saint, ברשת החברתית פייסבוק Armored Saint, ברשת החברתית אקס (טוויטר) Armored Saint, ברשת החברתית אינסטגרם Armored Saint, סרטונים בערוץ היוטיוב Armored Saint, במסד הנתונים הקולנועיים IMDb (באנגלית) Armored Saint, באתר אפל מיוזיק (באנגלית) Armored Saint, באתר ספוטיפיי Armored Saint, באתר סאונדקלאוד (באנגלית) Armored Saint, באתר Last.fm (באנגלית) Armored Saint, באתר AllMusic (באנגלית) Armored Saint, באתר MusicBrainz (באנגלית) Armored Saint, להקה באתר Encyclopedia Metallum (באנגלית) Armored Saint, באתר דיזר Armored Saint, באתר Discogs (באנגלית) Armored Saint, באתר Songkick (באנגלית) Armored Saint, באתר Genius Armored Saint, באתר SecondHandSongs Armored Saint, באתר בנדקמפ Armored Saint, באתר בילבורד (באנגלית) Armored Saint, באתר טיידל (באנגלית) היסטוריה ודיסקוגרפיה של ארמורד סיינט באתר Encyclopaedia Metallum ביוגרפיית ארמורד סיינט באתר Allmusic ההכרזה על האלבום Win Hands Down באתר Blabbermouth